Radd al-Muxtor. Radd al-Muxtor ‘ala al-Durr al-Muxtor (arab. رد المحتار على الدر المختار) – XVIII asr hanafiy olimi Ibn Obidinning fiqh boʻyicha yozgan kitobi. “Radd al-Muxtor” – Alovuddin Haskafiyning “Durr al-Muxtor fi Sharh Tanvir al-Absor” nomli fiqhiy asariga “hoshiya” sifatida yozilgan. Asar hanafiy mazhabida fatvo uchun muhim manba sifatida keng tarqalgan. Hindiston yarimoroli olimlari koʻpincha Ibn Obidinni “ash-Shomiy”, bu hoshiyani esa “ash-Shomiya” yoki “Fatovo Shomiy” deb atashadi. Bu katta hajmli asar turli tillarga, jumladan turk va urdu tillariga tarjima qilingan. Asarning arabcha nashri sakkiz jilddan iborat. Umuman olganda, matn musulmon huquqshunosligi doirasidagi keng koʻlamli mavzularni, jumladan islomning besh ustuni, nikoh, ajrim, savdo, meros va musulmonlar hayotining boshqa jabhalarini qamrab olgan.